b'\n_START_ARTICLE_\nVinzorizuotas aritmetinis vidurkis\n_START_PARAGRAPH_\nVinzorizuotas aritmetinis vidurkis (angl. Winsorized mean) \xe2\x80\x93 vinzorizuotas statistinis centrin\xc4\x97s tendencijos matas, pana\xc5\xa1us \xc4\xaf aritmetin\xc4\xaf vidurk\xc4\xaf ir median\xc4\x85, o ypa\xc4\x8d \xc4\xaf nupjautin\xc4\xaf vidurk\xc4\xaf. \xc5\xa0is vidurkis skai\xc4\x8diuojamas po to, kai tam tikras numatytas skai\xc4\x8dius skirstinio ar imties duomen\xc5\xb3 kairiajame ir de\xc5\xa1iniajame kra\xc5\xa1tuose pakei\xc4\x8diamos ma\xc5\xbeiausiomis ir did\xc5\xbeiausiomis nekei\xc4\x8diamomis reik\xc5\xa1m\xc4\x97mis. Paprastai abiejuose kra\xc5\xa1tuose pakei\xc4\x8diamas vienodas ta\xc5\xa1k\xc5\xb3 skai\xc4\x8dius (da\xc5\xbeniausiai nuo 10 iki 25 procent\xc5\xb3).\n_START_SECTION_\nPrivalumai\n_START_PARAGRAPH_\nVinzorizuotas aritmetinis vidurkis yra naudingas \xc4\xafvertis, nes jis ma\xc5\xbeiau jautrus riktams negu paprastas aritmetinis vidurkis, ta\xc4\x8diau yra pakankamai tikslus centrin\xc4\x97s tendencijos ar aritmetinio vidurkio \xc4\xafvertis beveik visuose statistiniuose modeliuose. \xc5\xa0iuo po\xc5\xbei\xc5\xabriu vinzorizuotas aritmetinis vidurkis yra priskiriamas robastiniams \xc4\xafver\xc4\x8diams.\n_START_SECTION_\nTr\xc5\xabkumai\n_START_PARAGRAPH_\nVinzorizuotas aritmetinis vidurkis panaudoja daugiau skirstinio ar imties informacijos negu mediana. Ta\xc4\x8diau vinzorizuotas duomen\xc5\xb3 aritmetinis vidurkis (jei duomenys skirstosi nesimetri\xc5\xa1ku skirstiniu) vargu ar bus aritmetinio vidurkio ar medianos nenukryp\xc4\x99s \xc4\xafvertis._NEWLINE_Vinzorizuoto aritmetinio vidurkio (kaip ir nupjautinio vidurkio) naudojimas labai abejotinas atvejais, kai imtyje ma\xc5\xbeai duomen\xc5\xb3. Be to, vien\xc5\xb3 ver\xc4\x8di\xc5\xb3 keitimas kitomis ne visada pagr\xc4\xafstas.'